
שלום רב,


הנדון: פנייתך בנושא הסדרת השימוש בקנאביס רפואי


במענה לפנייתך, להלן התייחסותנו:

1. מספר הרופאים ה"מנהלים" (לפי פקודת הסמים המסוכנים) המועסקים ביחידה לקנאביס רפואי ואשר הוסמכו על ידי מנכ"ל משרד הבריאות לבדוק תיקי מטופלים הוא 18 רופאים; תחומי מומחיותם: גסטרו, נוירולוגיה, כאב, משפחה, פנימי , א.א.ג ופסיכיאטריה,  ובנוסף להם 14 רופאים אונקולוגיים בכירים, שהוסמכו על ידי מנכ"ל משרד הבריאות להנפיק רישיונות לשימוש בקנאביס רפואי.

לגבי ועדת התוויות -  בכל דיון משתתפים חברים בהתאם למפורט בנוהל 105 (מצ"ב) ובהתאם לנושא הדיון מוזמנים מומחי תוכן מתאימים.
1. אין בידינו מידע על מענקי מחקר המוענקים לרופאים המורשים על ידי היק"ר. 

1. אין בידינו מידע על השתתפות בכנסים של רופאים המורשים ע"י היק"ר. 

1. מצורפת דוגמה להסכם למניעת ניגוד עניינים עליו חותם כל רופא "מנהל" לפי פקודת הסמים המסוכנים. מכיוון ששמות הרופאים המורשים על ידי היק"ר חסויים, אין טעם בהעברת הסכמי ניגוד עניינים בהם מושחרים שם הרופא ופרטים מזהים אחרים שלו. 

1. לא ניתן להפיק מהמערכת מענה מלא למבוקש בסעיף 5 למכתבכם על פי הפילוחים המדויקים המבוקשים. על מנת שניתן יהיה להשיבכם יהיה צריך לבחון בנפרד כל אחד מעשרות אלפי תיקים בכל אחת מהשנים, כך שהיענות לבקשתכם כאמור תצריך הקצאה בלתי סבירה של אלפי שעות עבודה. על כן בהתאם לסעיף 8(1) לחוק חופש המידע – אין באפשרותנו למסור את המידע כמבוקש.

עם זאת, הנתונים שניתן להפיק מהמערכת במענה לשאלתכם הם אלו:

שנת 2015 -  פניות חדשות – 7,470 

                 פניות לחידוש – 27,097 

                 רישיונות שהונפקו – 27,332 

שנת 2016 – פניות חדשות – 9,451 

                 פניות לחידוש – 33,430 

                 רישיונות שהונפקו – 32,341 



							         בכבוד רב


ענת אילוז, עו"ד
הממונה על חוק חופש המידע

